CELEX: 62020TN0159
Language: hu
Date: 2020-03-23 00:00:00
Title: T-159/20. sz. ügy: 2020. március 23-án benyújtott kereset – JB kontra CEDEFOP

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/30
            
         
      2020. március 23-án benyújtott kereset – JB kontra CEDEFOP
      (T-159/20. sz. ügy)
      (2020/C 201/42)
      Az eljárás nyelve: görög
      
         Felek
      
      
         Felperes: JB (képviselő: V. Christianos ügyvéd)
      
         Alperes: Európai Szakképzésfejlesztési Központ (European Centre for the Development of Vocational Training; CEDEFOP)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a CEDEFOP 2020. január 19-i hallgatólagos elutasító határozatát;
               
            
                  —
               
               
                  CEDEFOP-ot kötelezze arra, hogy fizessen a felperesnek 442 276,78 EUR összeget.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Első, az Európai Unió Alapjogi Chartája 41. cikkének megsértésére alapított jogalap.
               
            
                  2.
               
               
                  Második, arra alapított jogalap, hogy a megfelelő ügyintézés elve sérült a felperes kártérítési kérelmének a CEDEFOP tisztviselője mint terhelő tanú által történő elbírálása során – az Európai Unió tisztviselőinek személyzeti szabályzata (a továbbiakban: személyzeti szabályzat) 11a. cikkének megsértése.
               
            
                  3.
               
               
                  Harmadik, arra alapított jogalap, hogy az ártatlanság vélelmét megsértették a felperes által a személyzeti szabályzat 90. cikkének (1) bekezdése alapján benyújtott kérelem elbírálása során, amit megerősít az eljárási szabályzat 90. cikkének (2) bekezdése alapján benyújtott panaszt hallgatólagosan elutasító határozat.
               
            
                  4.
               
               
                  Negyedik, arra alapított jogalap, hogy az alperes a felperest szakmailag visszaminősítette, és úgy határozott, hogy nem lépteti elő, megsértve ezzel a személyzeti szabályzatot és a pártatlanság elvét.